Miroslav Ondříček

**Miroslav Ondříček** (* 4. november 1934, Praha – † 28. marec 2015, Praha) bol český kameraman a jeden z tvorcov Českej novej vlny. Bol dlhoročným spolupracovníkom Miloša Formana.

## Životopis
Základnú školu dokončil v roku 1949 a ako syn živnostníka nesmel študovať. Nastúpil do učebného odboru, kde sa učil pracovať so železom, a rok neskôr prešiel do učebného odboru filmového laboranta. Po ukončení učebného odboru nastúpil do laboratórií Barrandovských ateliérov, následne sa stal asistentom kamery a neskôr asistentom spravodajského filmu. Začal študovať večernú školu filmovej tvorby na FAMU v Prahe.
Až po dvanástich rokoch sa dostal k práci na celovečerných filmoch, kedy začal spolupracovať ako kameraman na filmoch Miloša Formana a Ivana Passera.

Pracoval ako kameraman na štyroch desiatkach celovečerných filmov, kedy polovicu z nich nakrútil v zahraničí. Spolupracoval i s českým režisérom Vávrom, americkými režisérmi M. Nicholsom, G.R. Hillom a Angličanom L. Andersonom.

Medzi najslávnejšie filmy, na ktorých sa podieľal, patria *[[Lásky jedné plavovlásky]]*, *If*, *[[Hoří, má panenko]]*, *O Lucky Man*, *[[Vlasy (film)|Vlasy]]*, *[[Ragtime]]*, *[[Amadeus (film)|Amadeus]]*, *Valmont*, *Taking Off*. 

Bol členom správnej rady *Filmovej akadémie Miroslava Ondříčka v Písku* a dozornej rady akciovej spoločnosti SK Slavia Praha - futbal. 

Vo filmárskej tradícii pokračuje jeho syn David, ktorý je režisérom.

## Ocenenie
* 1981 nominácia na Oscara (Ragtime)
* 1984 nominácia na Oscara (Amadeus)
* 1999 Český lev za dlhoročný prínos českému filmu
* 2003 cena za celoživotné dielo v macedónskej Bitola
* 2004 cena Americkej únie kameramanov za prínos medzinárodnej kinematografii v Los Angeles
* 2004 Krištáľový glóbus za umelecký prínos svetovej kinematografii na karlovarskom festivale
* 2005 cena za celoživotné dielo Asociácie slovenských kameramanov (ASK)
* 2006 Medaila Za zásluhy I.stupňa

## Tvorba
* *[[Intimní osvětlení]]* (1965)
* *[[Lásky jedné plavovlásky]]* (1965)
* *Mučedníci lásky* (1966)
* *[[Hoří, má panenko]]* (1967)
* *Co nikdy nepochopím…* (1968, televízny)
* *If* (1968, Veľká Británia)
* *Telo Diany* (1969)
* *Taking Off* (1971, USA)
* *[[Homolka a tobolka]]* (1972)
* *Bitúnok č. 5* (1972, USA)
* *O Lucky Man* (1973, Veľká Británia)
* *[[Drahé tety a já]]* (1974)
* *Televize v Bublicích aneb Bublice v televizi* (1974)
* *Hřiště* (1975)
* *Dvojí svět hotelu Pacifik* (1975)
* *Jakub* (1976)
* *Konečně si rozumíme* (1976)
* *Příběh lásky a ctic* (1977)
* *Nechci nic slyšet* (1978)
* *[[Vlasy (film)|Vlasy]]* (1979, USA)
* *[[Božská Ema]]* (1979)
* *Temné slunce* (1980)
* *[[Ragtime]]* (1981, USA)
* *[[Svet podľa Garpa]]* (1982, USA)
* *[[Amadeus (film)|Amadeus]]* (1984, USA)
* *Smrtiaca triky F / X* (1985, USA)
* *Vzdialená harmónia* (1987, USA)
* *Blázinec* (1988, USA)
* *Valmont* (1989, Francúzsko, Veľká Británia)
* *[[Čas prebudenia]]* (1990, USA)
* *Veľké víťazstvo* (1992, USA)
* *Kazateľova žena* (1996, USA)

## Referencie

## Externé odkazy
* 
* 
* Miroslav Ondříček - profil v projekte Československý filmový zázrak - Zlatá šedesátá|

## Zdroj

Kategória:Českí kameramani
Kategória:Nositelia Medaily Za zásluhy (Česko)
Kategória:Držitelia ceny Krištáľový glóbus
Kategória:Osobnosti z Prahy
Kategória:Držitelia Českého leva